钦定古今图书集成/明伦汇编/宫闱典/第069卷 > 册府元龟 > 《褒宠》
## 钦定古今图书集成/明伦汇编/宫闱典/第069卷 > 册府元龟 > 《褒宠》

《传》曰：太子奉冢祀社稷之粢盛以朝夕视君膳者圣
人所以重宗庙社稷不忘天下也。其有膺监抚之重
茂温文之德佩服前训率繇善道日新之美既洽天
性之爱益隆乃至冠服加其异数朝会申其殊制优
锡无算用财不会玺书褒其才智天章誉其仁孝斯
皆尊元良而贞邦本流简素而扬懿烈者也。